IHF Svjetsko rukometno prvenstvo 2021.
<s>IHF Svjetsko prvenstvo 2021. bilo je 27. izdanje Svjetskog prvenstva u rukometu, koje se od 13. do 31. siječnja 2021. godine igralo u Egiptu.</s><s>Bio je to drugi put, nakon 1999. godine, da je prvenstvo održano u Egiptu te treći puta, nakon Egipta (1999.) i Tunisa (2005.), da je održano u Africi.</s><s>Egipat je domaćinstvo dobio u studenom 2015. godine.</s><s>Iako je inicijalno bilo najavljeno da će 20% kapaciteta dvorana smjeti biti popunjeno, IHF je 10. siječnja 2021. godine u dogovoru s organizatorima odlučio kako, radi sigurnosti igrača povodom pandemije koronavirusa, na utakmicama neće biti gledatelja; isto tako, odlučeno je kako predstavnici medija neće smjeti biti u dvoranama za vrijeme odigravanja utakmica.</s><s>Na taj je način ovo prvenstvo postalo prvo u historiji bez ijednog gledatelja na utakmicama.</s>

<s>Službena maskota turnira bio je Horus, fiktivni rukometaš temeljen na istoimenom egipatskom božanstvu.</s>

<s>Za razliku od ranijih prvenstava, na turniru su prvi put sudjelovale čak 32 reprezentacije (u odnosu na ranije 24), što je utjecalo i na promjenu formata natjecanja.</s><s>Prvi krug turnira tako izgleda identično kao i na nogometnom prvenstvu, gdje 32 momčadi igraju međusobno u osam grupa po četiri reprezentacije, s tim da u drugi krug prolaze tri reprezentacije, a ne dvije.</s><s>Drugi krug po prvi puta ima četiri grupe po šest reprezentacija (ranije su bile dvije), a iz svake grupe u četvrtfinale prolaze po dvije najbolje reprezentacije, koje onda do finala igraju u eliminacijskom sustavu.</s><s>Povećanje broja reprezentacija dovelo je i do povećanja kontinentalnih kvota za svaku kontinentalnu federaciju (osim Oceanije), što je pak dovelo do povećanog broja debitanata na prvenstvu; na turniru 2021. svoje debitantske nastupe imale su Zelenortska Republika (koja se u konačnici povukla s turnira nakon jedne odigrane utakmice zbog koronavirusa), Urugvaj i DR Kongo.</s><s>Zbog prevelikog broja igrača zaraženih koronavirusom, svoje nastupe su dan prije službenog početka turnira otkazale Češka i Sjedinjene Države, umjesto kojih su pozvane Sjeverna Makedonija i Švicarska.</s><s>Zbog povlačenja Zelenortske Republike, na kraju su odigrane 102 od planiranih 108 utakmica.</s>

<s>Branitelj naslova bila je Danska, koja je 2019. godine na domaćem terenu postala prvak.</s><s>Danci su, nakon pobjede protiv Švedske u finalu, obranili naslov i tako osvojili svoje drugo zlato u historiji; uz to su postali i četvrta reprezentacija (nakon Švedske, Rumunjske i Francuske) u historiji turnira koja je uspjela obraniti naslov prvaka svijeta.</s><s>U utakmici za brončanu medalju, Španjolska je svladala Francusku 35:29 i tako osvojila svoju prvu medalju nakon 2013. godine, kada su bili svjetski prvaci.</s><s>Najboljim igračem turnira proglašen je Mikkel Hansen, dok je švedski golman Andreas Palicka proglašen za najboljeg golmana na turniru.</s><s>Najbolji strijelac, s 58 golova, bio je katarski reprezentativac Frankis Marzo.</s>

<s>Izbor domaćina</s>

<s>U veljači 2015. godine, par mjeseci prije službene objave kandidatura, IHF je objavio kako je ukupno sedam zemalja poslalo pisma namjere oko interesa za organiziranje prvenstava 2021. i 2023. godine.</s><s>Među njima su Mađarska, Švicarska, Švedska, Poljska, Slovačka i Francuska iskazale interes za oba turnira, dok je Egipat jedini među njima iskazao namjeru za organiziranje samo turnira 2021. godine.</s><s>Sedam preliminarnih kandidata tako su bili:</s>

<s></s>

<s>Rok za slanje službenih kandidatura bio je 15. travnja 2015. godine, do kojeg su samo tri zemlje poslale svoje službene kandidature za organizaciju prvenstva 2021. godine.</s><s>To su:</s>

<s></s>

<s>Odluka o domaćinstvu konačno je donesena u studenom 2015. godine, na redovnom i izvanrednom sastanku IHF-ovog kongresa koji je održan u Sočiju.</s><s>Tamo je odlučeno kako će domaćinstvo turnira 2021. godine, po drugi puta u historiji turnira, pripasti Egiptu.</s>

<s>Dvorane</s>

<s>Nakon potvrde domaćinstva, objavljeno je kako će se turnir održati u četiri dvorane u četiri grada, s tim da se tri lokacije nalaze u neposrednoj blizini Kaira, mada se radi o drugim administrativnim jedinicama, te jedna u Aleksandriji.</s><s>Dana 10. siječnja 2021. godine odlučeno je kako će se turnir igrati bez gledatelja.</s><s>Domaćini i dvorane su:</s>

<s>Pregled momčadi i kvalifikacija</s>

<s>S obzirom na promjenu formata i povećanje broja sudionica, IHF je morao promijeniti i format kvalifikacija.</s><s>Domaćin i branitelj naslova su, kao i ranije, imali direktan plasman, dok su kontinentalne kvote, koje su se popunjavale preko kontinentalnih prvenstava, povećane.</s><s>Europa (EHF) je tako dobila dva dodatna mjesta na EHF Euru (tri najbolje momčadi), dok je Afrika (CAHB) dobila čak tri dodatna mjesta za Kup nacija (prvih šest momčadi s turnira).</s><s>Azija (AHF) ostala je na četiri mjesta, dok je peto mjesto s Azijskog prvenstva, koje je inače bilo namijenjeno oceanijskim reprezentacijama koje sudjeluju na turniru (Australija i Novi Zeland), pretvoreno u pozivnicu jer se nijedna od dvije oceanijske reprezentacije nije plasirala među pet najboljih momčadi na prvenstvu Azije (takav je sustav planiran i za sljedeće kvalifikacijske cikluse).</s><s>Bivša panamerička skupina podijeljena je na dvije zone: Sjevernoamerička i karipska zona je preko kontinentalnog prvenstva birala jednog predstavnika, dok je Južnoamerička i srednjoamerička zona imala tri zagarantirana mjesta, dok je četvrta reprezentacija iz te zone nastup osiguravala preko tzv. Last Chance turnira.</s><s>Jedno mjesto rezervirano je za momčad s pozivnicom, dok su se ostala mjesta popunjavala preko kontinentalnih kvalifikacijskih turnira.</s><s>Prema novoj shemi, mjesta su raspoređena sljedeći način:</s>

<s>Domaćin: 1
Branitelj naslova: 1
Afrika: 6
Azija: 4
Europa: 13
Panamerika: 5
Sjeverna Amerika i Karibi: 1
Južna i Srednja Amerika: 3
Južnoamerički i srednjoamerički Last Chance kvalifikacijski turnir: 1
Oceanija/Dodatna pozivnica: 1
Pozivnica: 1</s>

<s>Međutim, dobar dio kvalifikacijskih turnira pa i neka kontinentalna prvenstva su incijalno odgođena, a naknadno i otkazana zbog pandemija koronavirusa.</s><s>Tako je sjevernoameričko-karipsko prvenstvo potpuno otkazano, dok su južnoamerički Last Chance turnir i dodatne kvalifikacije u Europi također otkazane.</s><s>Predstavnici s prva dva navedena turnira su odabrani temeljem nominacije, dok su europske momčadi odabrane temeljem plasmana na EHF Euru 2020. godine.</s><s>Dana 12. siječnja 2021., samo dan prije službenog početka natjecanja, reprezentacija Češke objavila je kako se povlači s turnira zbog prevelikog broja igrača pozitivnih na COVID-19 tako da je kao zamjena pozvana Sjeverna Makedonija; kasnije istoga dana, reprezentacija Sjedinjenih Država objavila je svoje povlačenje iz istih razloga, tako da je kao umjesto njih pozvana reprezentacija Švicarske.</s>

<s>Konačni popis izgledao je ovako:</s>

<s>Kvalificirane momčadi</s>

<s>Ždrijeb</s>

<s>Jakosne skupine za prvenstvo službeno su objavljene 23. srpnja 2020., nakon što je IHF podijelio svoje dvije pozivnice; u tom trenutku još nisu bili poznati sjevernoamerički predstavnik te dodatni predstavnik iz Južne Amerike, međutim IHF je tim predstavnicima automatski dodijelio mjesto u četvrtoj jakosnoj skupini.</s><s>Sam ždrijeb održan je 5. rujna 2020. godine na platou ispred kompleksa piramida u Gizi.</s><s>Kao domaćin, Egipat je imao pravo odabrati grupu u kojoj će igrati.</s><s>Jakosne skupine izgledale su ovako:</s>

<s><div id="α">  
<div id="β"></s>

<s>Suci</s>

<s>IHF je konačni popis sudaca potvrdio 4. siječnja 2021. godine.</s><s>Za turnir je odabrano 19 sudačkih parova, dok je dodatnih pet parova odabrano kao rezerve.</s><s>Sva 24 para zajednički su se pripremala za turnir.</s><s>Suci su odabrani prema sljedećem kontinentalnom ključu:</s>

<s>Azija: 1
 Južna i Centralna Amerika: 1
 Afrika: 3
 Europa: 14 (+5 rezervi)</s>

<s>Konačni popis sudaca je sljedeći:</s>

<s>Preliminarna faza</s>

<s>Nedugo nakon održanog ždrijeba, IHF je 10. rujna 2020. godine potvrdio preliminarni raspored igranja za cijeli turnir, dok su službena vremena utakmica preliminarne faze potvrđena 23. rujna 2020. godine.</s>

<s>Zbog povećanog broja reprezentacija, ovaj je turnir doživio promjene u preliminarnoj fazi.</s><s>Reprezentacije su raspoređene u osam grupa po četiri reprezentacije.</s><s>Po tri reprezentacije iz svake grupe prolaze u drugi krug, dok osam posljednjeplasiranih reprezentacija iz preliminarne faze odlazi u President's Cup, gdje dalje razigravaju za plasman od 25. do 32. mjesta.</s>

<s>Kriterij rangiranja</s>

<s>Ukoliko se u fazi po grupama dogodi da dvije ili više momčadi imaju jednak broj bodova nakon svih odigranih utakmicama, njihovo rangiranje odvijet će se prema sljedećem redoslijedu kriterija:
 broj bodova dobiven u međusobnim susretima
 gol razlika u međusobnim susretima
 broj golova postignut u međusobnim susretima (ako više od dvije ekipe imaju jednako bodova)
 gol razlika u svim utakmicama
 broj golova u svim utakmicama
 izvlačenje kuglica</s>

<s>Grupa A (Šesti Oktobar)</s>

<s>Grupa B (Novi glavni grad)</s>

<s>Grupa C (Burdž al-Arab)</s>

<s>Grupa D (Kairo)</s>

<s>Grupa E (Šesti Oktobar)</s>

<s>Grupa F (Novi glavni grad)</s>

<s>Grupa G (Kairo)</s>

<s>Grupa H (Burdž al-Arab)</s>

<s>President's Cup</s>

<s>Grupa I</s>

<s>Grupa II</s>

<s>Utakmica za 31. mjesto</s>

<s>Utakmica za 29. mjesto</s>

<s>Utakmica za 27. mjesto</s>

<s>Utakmica za 25. mjesto</s>

<s>Drugi krug</s>

<s>Grupa I (Novi glavni grad)</s>

<s>Grupa II (Kairo)</s>

<s>Grupa III (Šesti Oktobar)</s>

<s>Grupa IV (Kairo)</s>

<s>Finalni krug</s>

<s>Četvrtfinale</s>

<s>Polufinale</s>

<s>Utakmica za 3. mjesto</s>

<s>Finale</s>

<s>Nagrade</s>

<s>Plasman</s>

<s>Individualna postignuća</s>

<s>Reference</s>

<s>Vanjske veze 
Službena stranica 
IHF</s>

<s>M2021
Rukomet u Egiptu
2021</s>

